અમદાવાદ: અમદાવાદમાં આજ સવારથી આકાશમાં વરસાદી પાણીથી ભરાયેલાં કાળાં ડિબાંગ વાદળાં છવાયેલાં રહ્યાં હતાં. છેલ્લા કેટલાય દિવસથી શહેરમાં ચોમાસાનો માહોલ ગાયબ હતો પરંતુ આજે હવામાન પલટાતાં ક્યાંક ક્યાંક વરસાદી છાંટા પણ પડ્યા હતા. જેના કારણે સમગ્ર વાતાવરણ ખુશનુમા થઇ ગયું હતું. દરમ્યાન સ્થાનિક હવામાન વિભાગની કચેરી દ્વારા આગામી સાત દિવસ સુધી વાદળછાયા વાતાવરણની સાથે હળવા વરસાદની આગાહી કરાઇ છે.